CELEX: 62020TN0572
Language: fi
Date: 2020-09-07 00:00:00
Title: Asia T-572/20: Kanne 7.9.2020 – Spisto v. komissio

3.11.2020   
            
            
               FI
            
            
               Euroopan unionin virallinen lehti
            
            
               C 371/27
            
         
      Kanne 7.9.2020 – Spisto v. komissio
      (Asia T-572/20)
      (2020/C 371/31)
      Oikeudenkäyntikieli: ranska
      
         Asianosaiset
      
      
         Kantaja: Amanda Spisto (Amsterdam, Alankomaat) (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 24.9.2019 päivätyn päätöksen, jolla hänen vaatimuksensa kilpailun EPSO/AD/371/19 – Field 1 uudelleenkäsittelystä hylätään
               
            
                  —
               
               
                  kumoaa tarvittaessa 26.5.2020 tehdyn päätöksen oikaisuvaatimuksen hylkäämisestä
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jossa esitetään väite riidanalaisen päätöksen perustana olevan kilpailuilmoituksen lainvastaisuudesta sillä perusteella, että tässä loukataan oikeusvarmuuden, avoimuuden ja ennakoitavuuden periaatteita arvioitaessa paitsi valintakriteerejä myös sitä ”merkityksellisyyttä”, jota EPSO:n valintalautakunnan jäsenten on arvioitava ja joka heidän on otettava huomioon vaiheessa ”kykyjen kartoitus” (Talent Screener).
               
            
                  2)
               
               
                  Toinen kanneperuste, jonka mukaan riidanalaista päätöstä ei ole perusteltu. Kantaja väittää, että riidanalaisen päätöksen perusteella ei EPSO:n valintalautakunnan päätöksen jälkeen ollut mahdollista ymmärtää arviointitapaa, huomioon otettuja kriteerejä ja tapaa, jolla kysymyksiä koskeva merkityksellisyys ratkaistiin.
               
            
                  3)
               
               
                  Kolmas kanneperuste, jonka mukaan riidanalaisessa päätöksessä on ilmeinen arviointivirhe.